TESTNEVELÉS

Kiss Árpád Országos Közoktatási Szolgáltató Intézmény
Vizsgafejlesztő Központ

A részletes követelmények használata, felépítése

A testnevelés középszintű érettségi vizsga azt tanúsítja, hogy a vizsgázó birtokában van a kerettantervben előírt és az iskolai kötelező órakeretében elsajátított ismereteknek, és azoknak a képességeknek, készségeknek, amelyek a testnevelés és sport prevenciós és egészségvédő céljait szolgálják.
A testnevelés emelt szintű érettségi vizsga – a tárgy iránti nagyobb érdeklődést, esetleg a felsőoktatásba felvételi szándékot feltételezve – a vizsgázónak komplexebb szakirányú ismereteit, készségeit és képességeit méri a testkultúra területén. Az emelt szintű érettségi vizsga hangsúlyozottan kiemeli az ismeretek önálló alkalmazását, az összefüggések felismerését. 
Ebből következően a középszintű követelmények nélkülözhetetlenek az emelt szint eléréséhez, de az emelt szint bővül a követelmények mennyiségében és az elsajátítás mélységében.

I. RÉSZLETES ÉRETTSÉGI VIZSGAKÖVETELMÉNY

A / ELMÉLETI ISMERETEK

TÉMAKÖR	VIZSGASZINT	
	
Középszint
	
Emelt szint	
  1. A magyar sportsikerek
	Legalább 5 magyar olimpiai bajnok megnevezése sportágával együtt.
Egy, a választott helyi tantervben szereplõ sportágban, az adott év hazai legfontosabb eredményeinek ismerete 
	8 magyar olimpiai bajnok megnevezése sportágával együtt. 
Az adott év egy nemzetközi hazai érdekeltségű eredményének ismerete a helyi tantervben szereplõ sportágban. Az olimpiai mozgalom feladata, tartalma. (Zászló, jelkép, jelmondat, stb.)	
2. A harmonikus testi fejlõdés

	A testi fejlõdés rövid jellemzése általános és középiskolás korban. (Magasság, testsúly, iskolaérettség mozgásos cselekvések)	A serdülõkor testi fejlődésének specialitásai
	
  3. Az egészséges életmód

	Tájékozottság bizonyítása az egészséges életmód kialakításához szükséges alapvető ismeretekben. 
Az egészséges életmód összetevőinek értelmezése: rendszeres testedzés, optimális testsúly, aktív pihenés, testi higiénia, lelki egyensúly, a szabadidő hasznos eltöltése, egészségkárosító szokások (alkohol, dohányzás, drog) hatásai és megelőzésük.	Tájékozottság bizonyítása az egészséges életmód kialakításához szükséges ismeretekben és összefüggésekben.

4. Testi képességek

	Az erõ, a gyorsaság, az állóképesség  értelmezése.
A pulzusszám alakulása terhelésre, az erõfejlesztés szabályai.	Az ügyesség és az izületi mozgékonyság értelmezése.
A képességek szerepe a teljesítményben.

TÉMAKÖR	VIZSGASZINT	
	
Középszint
	
Emelt szint	
5. Gimnasztika
	A rendgyakorlatok szerepe a testnevelés órákon. Gyakorlatok javaslata az erő, a gyorsaság, az állóképesség  fejlesztésére
Nyújtó, lazító és erősítő hatású gyakorlatok 2-3 példa.
Légző gyakorlatok.
A bemelegítés szerepe, és kritériumai.	1-1 szabad gyakorlati alapformájú gyakorlat értelmezése testrészenként az izomcsoportokra kifejtett hatásuk alapján. Társas-, kéziszer- és szergyakorlatok jellemzői.
Testtartásjavító gyakorlatok, 

6. Atlétika

	A tanult atlétikai futó, ugró és dobó versenyszámok ismerete és végrehajtásuk lényege.

	A fizika törvényszerűségeinek  érvényesülése a tanult atlétikai futó, ugró és dobó versenyszámokban. Ezek összehasonlítása technikájuk, sebességük, lendületszerzésük és a végrehajtáshoz szükséges kondicionális képességek szempontjából. 	
7. Torna
	A női és férfi tornaszerek ismertetése.
A legfontosabb balesetmegelőző eljárások. Segítségadás gyakorlásnál. 

	A tanult technikai elemek végrehajtásának és a segítségnyújtás módjainak ismerete.
A talajgyakorlat és a tanult szergyakorlatok elemeinek és elemkapcsolatainak megnevezése.	
  8. Ritmikus gimnasztika
	Az RG szerepe a harmónikus mozgás kialakításában.
A ritmikus gimnasztika versenyszámainak felsorolása, rövid bemutatása.
Mozgás és zene kapcsolata a ritmikus gimnasztika és az aerobik sportágakban.	Az esztétikum szerepe a ritmikus gimnasztika és az aerobik gyakorlatokban.

	
9. Küzdõsportok, önvédelem
	Alsó, felsõ tagozatos és középiskolás tanulók részére 2-2 páros és 1-1 csapat küzdõjáték ismertetése és a választás indoklása.
	3 páros és 1 csapat küzdõjáték felsorolása és ajánlása különbözõ életkorú gyerekeknek.
A grundbirkózás szabályainak ismertetése. 	

TÉMAKÖR	VIZSGASZINT	
	
Középszint
	
Emelt szint	
10. Úszás
	Az úszás higiénéjének ismerete.
Az úszás az ember életében.	Egy úszásnem technikai végrehajtásának leírása. 	
11. Testnevelési -és sportjátékok
	Labda érintéssel, vezetéssel, átadással, célfelületre történõ továbbítással és az összjátékkal kapcsolatos három testnevelési játék ismertetése.
Egy választott sportjáték alapvetõ szabályainak ismertetése (pályaméretek, játékosok száma, idõszabályok, eredményszámítás, a labdavezetésre, a támadásra és védekezésre vonatkozó szabályok)	Labda érintéssel, vezetéssel, átadással, célfelületre történõ továbbítással és az összjátékkal kapcsolatos testnevelési játékok ismerete, elemenként 1-1 játék.
Két választott sportjáték alapvetõ szabályainak ismertetése Egy választott sportjáték támadó és védő játék lehetőségeinek bemutatása. 
	
12. Természetben űzhetõ sportok
	Egy választott természetben űzhető sportág jellegzetességeinek és legfontosabb szabályainak ismertetése. (sí, kerékpár, természetjárás, evezés, görkorcsolya. stb.)
Alapvető ismeretek a táborozások előnyeiről. 
	A természetben végzett mozgások jelentősége és hatása az emberi szervezetre.

B / GYAKORLATI ISMERETEK

TÉMAKÖR	VIZSGASZINT	
	
KÖZÉPSZINT
	
EMELTSZINT	
 1. Gimnasztika

	Lányok: kötélmászás állásból, teljes magasságig mászókulcsolással. 

Fiúk: függeszkedés állásból teljes magasságig.

A szabadon összeállított 48 ütemű szabadgyakorlat bemutatása.	Lányok: kötélmászás állásból, teljes magasságig  mászókulcsolással, ereszkedés függeszkedéssel állásba. A teljes feljutás minimum ideje:
 9,7 sec
Fiúk: függeszkedés ülésbõl teljes magasságig. Minimum idõ: 8,5 sec. 
A mászókötél hossza 5 méter.
Az adott iskolaévre érvényes kötelező 64 ütemű szabadgyakorlat bemutatása.	
2. Atlétika
    Futások

Egyik futószám választása kötelező:
60 méteres síkfutás térdelõrajttal.
   Lányok: minimum idõ: 9,8 sec
   Fiúk: min. idõ  8,8 sec  
2000 m. síkfutás
   Lányok: minimum idõ: 10:30 perc
   Fiúk: minimum idõ: 9:00 perc	
60 méteres síkfutás térdelõrajttal.
   Lányok: minimum idõ: 9,5 sec
   Fiúk: minimum idõ  8,4 sec
2000 m. síkfutás
   Lányok: minimum idõ: 9:20 perc
   Fiúk: minimum idõ: 8:30 perc
	
   Ugrások
	A két ugrószámból egy választása kötelezõ
Az ugrás technikája egyénileg választható:
Magasugrás
  
 Lányok: minimum magasság: 110 cm
  Fiúk: minimum  magasság: 125 cm

Távolugrás
   
Lányok: minimum  távolság  330 cm
   Fiúk: minimum  távolság: 410 cm	A két ugrószámból egy választása kötelezõ.

Magasugrás (flop vagy hasmánt technika)
   Lányok: minimum magasság: 115 cm
   Fiúk: minimum magasság: 140 cm

Távolugrás választott technikával
   Lányok: minimum  távolság  380 cm
   Fiúk: minimum  távolság: 480 cm	
TÉMAKÖR	VIZSGASZINT	
	
KÖZÉPSZINT
	
EMELTSZINT	
Dobások
	Egy dobószám szabadon választott technikával történõ bemutatása.
Kislabdahajítás
(javasolt a Magyar Atlétikai Szövetség által rendszeresített új típusú kislabda használata)
   Lányok: minimum  távolság:20 m
   Fiúk: minimum  távolság: 30 m.
Súlylökés
   Lányok  4 kg-os súlygolyóval minimum  távolság: 5,5 méter
   Fiúk: 6 kg-os súlygolyóval
Minimum  távolság: 7,5 méter 

	Egy dobószám szabadon választott technikával történõ bemutatása.
Kislabdahajítás

Lányok: minimum  távolság: 30 m
   Fiúk: minimum  távolság: 42 m.
Súlylökés
   Lányok  4 kg-os súlygolyóval minimum  távolság:  7 méter
   Fiúk: 6 kg-os súlygolyóval
Minimum  távolság: 9 méter
Diszkoszvetés 
   Lányok 1 kg-os diszkosszal
Minimum  távolság: 20 méter
   Fiúk: 1,5 kg-os diszkosszal
Minimum  távolság: 28 méter
Gerelyhajítás
   Lányok 600 gr-os gerellyel 
Minimum  távolság 20 méter
   Fiúk 800 gr-os gerellyel
Minimum   távolság: 32 méter	
3. Torna
	A talaj vagy a szekrényugrás bemutatása kötelezõ, egy szer kötelezõen választható. 

Lányoknál  választható: felemáskorlát, gerenda, ritmikus gimnasztika. Fiúknál a szer lehet: gyűrű, nyújtó vagy korlát.	A talaj és a szekrényugrás bemutatása kötelezõ egy szer 
kötelezõen választható. 

Lányoknál: felemáskorlát, gerenda, ritmikus gimnasztika választható. Fiúknál a szer lehet: gyűrű, nyújtó vagy korlát. 	
Talajtorna
	Öt különbözõ gyakorlatelembõl összefüggõ gyakorlat összeállítása és bemutatása. Kötelezõ elemek: gurulóátfordulás, fejállás, tarkóállás, kézállás, mérlegállás
Javasolt elemek: kézenátfordulások, billenések, összekötõ elemek.	Az adott iskolaévre érvényes kötelező gyakorlat bemutatása
(lásd. melléklet)

TÉMAKÖR	VIZSGASZINT	
	
KÖZÉPSZINT
	
EMELTSZINT	
Szekrényugrás
	Egy tanult támaszugrás bemutatása.
Lányok 4 részes széltében, fiúk 5 részes hosszában felállított szekrényen.
	Lányok: Guggoló átugrás lebegőtámasszal 5 részes széltében felállított szekrényen, vagy 110 cm magas lovon.
Fiúk: Terpeszátugrás lebegőtámasszal 5 részes hosszában felállított szekrényen, vagy 120 cm magas lovon.	
Felemáskorlát
	4 különbözõ elembõl álló összefüggõ gyakorlat bemutatása.
Kötelezõ elemek: ostorlendület, térdfellendülés, kelepfellendülés a felsõ karfára, alugrás.
Ajánlott elemek: kelepfelhúzódás, támaszhelyzetek, malomforgás, kelepforgás.	Az adott iskolaévre érvényes kötelező gyakorlat bemutatása
(lásd. melléklet)

	
Gerenda
	5 különbözõ elembõl álló összefüggõ gyakorlat bemutatása.
Kötelezõ elemek: járás, felugrás, testfordulat, hasonfekvés, leugrás.
Ajánlott elemek: szökdelések, térdelés és térdelõtámasz, fekvõtámasz, hanyatt fekvés, gurulóátfordulás stb.	Az adott iskolaévre érvényes kötelező gyakorlat bemutatása
(lásd. melléklet)

	
Ritmikus gimnasztika
	Különbözõ elemekbõl álló szabadgyakorlat zenére történõ bemutatása (a gyakorlat ideje 35-45 sec) 
Javasolt elemek: érintõjárás, hintalépés, keringõlépés, fordulatok, szökkenõ hármaslépés, lebegõ- és mérlegállás, lábemelések és lendítések, törzshullámok, ívelt és nyújtott kartartások stb.
Egy választott kéziszerrel (labda, karika, kötél) 3 elem bemutatása.	Különbözõ elemekbõl álló kéziszer gyakorlat zenére történõ bemutatása (a gyakorlat ideje 60 sec)
A kéziszer lehet: labda, karika, ugrókötél, szalag, buzogány.

TÉMAKÖR	VIZSGASZINT	
	
KÖZÉPSZINT
	
EMELTSZINT	
Gyűrû
	4 különbözõ elembõl álló összefüggõ gyakorlat bemutatása.
Kötelezõ elemek: alaplendület, zsugorlefüggés, lefüggés, homorított leugrás.
Ajánlott elemek: futólagos támaszba kerülés, lebegõ függés, hátsó függés, vállátfordulás elõre, leterpesztés  stb.	Az adott iskolaévre érvényes kötelező gyakorlat bemutatása
(lásd. melléklet)

	
Nyújtó
	4 különbözõ elembõl álló összefüggõ gyakorlat bemutatása.
Kötelezõ elemek: alaplendület, térd fellendülés, kelepforgás, alugrás
Ajánlott elemek: malom fellendülés, nyílugrás stb.
Az elemek alacsony vagy magas nyújtón is bemutathatóak	Az adott iskolaévre érvényes kötelező gyakorlat bemutatása
(lásd. melléklet)

	
Korlát
	4 különbözõ elembõl álló összefüggõ gyakorlat bemutatása.
Kötelezõ elemek: alaplendület támaszban vagy felkarfüggésben, felkarfüggés, pedzés, kanyarlati leugrás.
Ajánlott elemek: billenések, emelések, saslendület, vállállás stb.	Az adott iskolaévre érvényes kötelező gyakorlat bemutatása
(ásd. melléklet)

	
4. Küzdõsportok, önvédelem
	A grundbirkózás szabályai szerint folytatott egy menetes küzdelem hasonló testsúlyú társ ellen.
Judo gurulás elõre.

TÉMAKÖR	VIZSGASZINT	
	
KÖZÉPSZINT
	
EMELTSZINT	
5. Úszás
	A három tanult úszásnemből két választott úszásfajtát kell bemutatni. Az egyik úszásnemben 50 métert a másikban 25 métert kell úszni szabályos rajtolással és fordulóval.

	Egyik úszásnemből 50 métert, két másik úszásnemből 25-25  métert kell úszni szabályos rajtolással és fordulóval. A folyamatos és lendületes úszás növeli a teljesítmény értékét. Vízből mentés előgyakorlata: a medence széléről beugorva a 5 m-re elhelyezett tárgy partra szállítása.	
6. Testnevelési- és sportjátékok	Egy sportjáték választása kötelezõ.	Két sportjáték választása  kötelezõ.	
Kézilabda
	Kapura lövés gyorsindítás után: saját védõvonalról indulva átadás a félpályánál álló társnak futás közben visszakapott labda vezetése után egykezes beugrásos kapura lövés. 3 kísérletbõl 1 eredményes kapura lövést kell végrehajtani.
Távolba dobás kézilabdával tetszõleges lendületszerzéssel (3 kísérlet)
Lányok: minimum 15 m
Fiúk: minimum  21 m.
7 méteres büntető dobás 5 kísérlet	Kapura lövés gyorsindítás után: saját védõvonalról indulva átadás a félpályánál álló társnak futás közben visszakapott labda vezetése után egykezes felugrásos kapura lövés passzív védõ felett. 3 kísérletbõl 1 eredményes kapura lövést kell végrehajtani.
Távolba dobás kézilabdával tetszõleges lendületszerzéssel (3 kísérlet)
Lányok: minimum 20 m
Fiúk: minimum  28 m.
	
Kosárlabda

	Félpályáról indulva kétkezes mellsõ átadás a büntető vonal magasságában, az oldalvonalnál álló társnak, cselezés után befutás a kosár felé, a visszakapott labdával leütés nélkül fektetett dobás / “C” elfutás / A gyakorlatot mindkét oldalra végre kell hajtani. A 3-3 kísérletbõl minimum 1 sikeres dobást végre kell hajtani.
Büntetõ dobás egy-vagy két kézzel.
10  kísérletbõl minimum 1 sikeres dobást kell végrehajtani.
	Félpályáról a középkörbõl indulva kétkezes mellsõ átadás a büntetõ vonal elõtt álló társnak, rövid csel után futás balra és a visszakapott labdával megállás bal láb elõl.  Hosszú indulással megindulva labdavezetés az adogató elõtt, jobbkezes fektetett dobás. A gyakorlatot bal oldalra is végre kell hajtani. A 2-2 kísérletbõl a sikeresebb végrehajtást kell értékelni.
Büntetõ vonal sarkánál elhelyezkedés kosárlabda alapállásban: rövid indulás után egy leütés tempódobás 
3 kísérletbõl a legjobbat kell értékelni.	
TÉMAKÖR	VIZSGASZINT	
	
KÖZÉPSZINT
	
EMELTSZINT	
Labdarúgás 
	Labdaemelgetés váltott lábbal.
Lányok: minimum  4 db
Fiúk: minimum   8 db.
10 méter hosszú, 5 egyenlõ távolságra lévõ kapu között szlalom labdavezetésbõl kapura lövés 10 méterrõl, kis kapura. 3 kísérletbõl egy sikeres találatot kell végrehajtani.
Összetett gyakorlat – félpályáról indulva labdavezetés, rárúgás a kaputól 8 méterre oldalt elhelyezett, ledöntött ugrószekrény tetőre, a visszapattanó labda kapura rúgása. 
3 kísérlet.	Labdaemelgetés váltott lábbal.
Lányok: minimum  4 db
Fiúk: minimum :10 db.
10 méter hosszú, 5 egyenlõ távolságra lévõ kapu között szlalom labdavezetésbõl kapura lövés 10 méterrõl kis kapura. 3 kísérlet.

Röplabda
	Kosárérintés folyamatosan fej fölé maximum 2 méteres sugarú körben.
Kísérletek száma: 3db.
Minimum követelmény: 5 érintés
Alkarérintés folyamatosan fejfölé maximum: 2 méter sugarú körben.
Kísérletek száma: 3
Minimum követelmény: 4 érintés
Nyitás bemutatása: választott technikával: 8 kísérlet
Minimum követelmény: 1 sikeres kísérlet.
	Kosárérintés folyamatosan 3 méter magasság fölé a falra 
Kísérletek száma: 3 db.
Minimum követelmény: 6 érintés
Alkarérintés folyamatosan  3 méter magasság fölé falra. 
Kísérletek száma: 3
Minimum követelmény: 4 érintés
Felső egyenes nyitás bemutatása: 
8 kísérlet
Minimum követelmény: 1 sikeres kísérlet.	

Szakszó, név- és fogalomtár

Az alábbi szakkifejezések a részletes vizsgakövetelmények részét képezik azáltal, hogy pontosítják, konkretizálják az ismeretek körét.

Középszint

11-es rúgás
aktív pihenés
alakzatok – oszlop, vonal, kör, 
alkarérintés
álló és térdelőrajt
alsó egyenes nyitás - nyitásfogadás
átadás – egykezes, kétkezes mellső, kétkezes felső, pattintott
büntető dobás
Coubertein báró
deformitás
döntés 
edzésmódszer
edzettség
egészség
egészséges életmód
elhízás
előkészítő gyakorlatok
emelés 
emelkedés
ereszkedés   
esztétikus mozgás
fejelés
fejlődések, szakadozások 
fektetett dobás
fogások
fordítás 
forduló
gimnasztikai alapforma:
gurulás
gyerekkor
gyorsindítás
hajítás, vetés, lökés
hajlékonyság
hajlítás 
helyes légzés (mellkasi, hasi, teljes)
ideális testsúly
izületi mozgékonyság
járás (futás) megindítása, megállítása
kapura lövések – beugrásos, felugrásos
keringési rendszer 
kiindulóhelyzet
kisiskoláskor
kosárérintés
küzdelem
labda átadások lábbal –lapos, félmagas, ívelt
labda érintések – belső, belső csüd, teljes csüd, külső csüd
labdavezetés
leengedés 
légző rendszer
lendítés
lendületszerzés
magasugrás – flop, hasmánt, átlépő technika
magyar olimpiai bajnokok – legalább öt név ismerete
mell-, gyors-, hátúszás
motiváció
mozgatórendszer
nyitódás, zárkózás, igazodás, takarás
nyújtás 
olimpiai játékok – ókori, újkori játékok
passzív pihenés
prevenció
pulzus
rajtolás
rekreáció
ritmikus gimnasztika szerek – kötél, labda, karika, buzogány, szalag
serdülőkor
sérülés
sikerélmény
sorakozás
szabadgyakorlat, szergyakorlatok (pad, bordásfal), kéziszer gyakorlatok (babzsák, labda,  súlyzó, medicinlabda stb.)
szabadrúgás – közvetett, közvetlen
távolugrás –lépő technika, ollózó technika
teljesítmény
terhelés
természeti erők
testedzés
testfordulatok
testi higiéne
testnevelés - sport
testtartás
torna elemek: állások, gurulások, fordulatok, ugrások, billenések, forgások, átfordulások, támaszugrások, lebegőtámasz, lendületek, fellendülések, támaszhelyzetek, leugrások, összekötő elemek
tornaszerek – talaj, gerenda, felemáskorlát, ló, nyújtó, gyűrű, korlát, lólengés
váltás
védekezés – emberfogásos, terület védekezés

Emelt szint

a szervezet energia szolgáltató rendszere
akadályfutás
akceleráció
átadások – légátadás, horogátadás, egykezes oldalsó átadás
átlövés
autogén tréning
bedobás
biológiai életkor
biológiai feltételek 
cselekvésbiztonság
cselezés
diszkoszvetés
egyéni felelősség
elemkapcsolatok
ellenálló képesség
elzárás-leválás
értékrend
feladás
felső nyitás
fordulatok
genetikai adottságok
gyakorlatok az izmok munkájának jellege szerint: erő, nyújtó, lazító, ernyesztő gyakorlatok
gyakorlatok testrészre, izomcsoportra kifejtett hatás szerint: nyak-,  kar-, törzs (has, hát, oldal)-, lábgyakorlatok
hármasugrás
húzás
iram beosztás
iskolaérettség
ismeret
izomműködés
jártasság
kalapácsvetés
kapus technikák – kidobás, kirúgás, vetődés
Kemény Ferenc
képesség
készség
kinesztézia
kondicionális képességek (erő, gyorsaság, állóképesség)
koordinációs képességek (egyensúlyérzék, téri tájékozódó képesség, reakció-képesség, kinesztézis, gyorsasági koordináció, ügyesség)
környezetkímélő tevékenység
kudarckerülés
kudarctűrés
kultúra
lábboltozat
lelki higiénia
les
leütés
megelőzés
monotónia tűrés
mozgáskészség
mozgáskommunikáció
mozgásműveltség
nemi különbségek a testmozgásban
nyugalmi pulzusszám
olimpiai bajnokok – legalább 10 név ismerete
olimpiai eszme, jelképek, bajnokok
ortopédiai elváltozások
önismeret
pillangóúszás
relaxáció
rúdugrás
sánc
sikerorientáció
stressz
stretching
szenvedélybetegségek – alkohol, drog, dohányzás
tápanyagszükséglet
társas gyakorlat, szergyakorlatok (pad, bordásfal), kéziszer gyakorlatok (babzsák, bot, súlyzó, homokzsák stb.)
tempódobás
terheléses pulzusszám
terhelési tényezők (intenzitás, ismétlésszám, pihenőidő) 
testi nevelés
testkultúra
testnevelés  
védekezés – letámadás

Az emelt szintű testnevelés érettségi torna és
 gimnasztika gyakorlatainak leírása

Lányok:

Talajtorna:

Kh.: alapállás;
1. karkörzéssel és bal láblendítéssel előre lépés bal támadóállásba, kilépéssel előre fellendülés futólagos kézállásba, gurulás előre terpeszállásba, szabadon választott összekötő elem;
2. emelés fejállásba (2 sec.), ereszkedés guggolótámaszba, emelkedés ¼ fordulattal bal vagy jobb lebegőállásba, cigánykerék balra vagy jobbra terpeszállásba, kar oldalsó középtartásban;
3. ¼ fordulattal balra vagy jobbra emelés karkörzéssel mérlegállásba, oldalsó középtartás (2 sec.), láb leengedés lebegőállásba, 2-3 lépés nekifutással tigrisbukfenc, fejenátfordulás hajlított állásba;
4. 180º-os fordulattal, 2-3 lépés nekifutással kézenátfordulás előre, befejező szabadon választott összekötő elem;
5. alapállás.

Felemáskorlát:

Kh: függés a magas karfán kifelé arccal;
1. ostorlendület; 
2. kelepfelhúzódás támaszba;
3. átfordulás előre lábterpesztéssel függésbe, láblendítés hátra;
4. láblendítés hátsó lebegőfüggésbe (nyújtott lábbal);
5. ereszkedés hátsó függésbe (a hát legalább vízszintes);
6. emelés hátsó lebegőfüggésbe;
7. láblendítés függésbe, láblendítés hátra homorított függésbe, leugrás belső oldalállásba.

Gerenda: (A gyakorlat egészében és elemenként megfordítható.)

Kh.: oldalállás a gerenda 1/3-ánál;
1.	ugrás jobb guggolótámaszba balláb nyújtással oldalt;
2.	90º-os fordulat jobbra, emelkedés jobb lebegőállásba karemeléssel oldalsó középtartásba;
3.	2 keringőlépés ellentétes karkörzéssel lefelé, ballábbal lépés előre lábujjállásba karemeléssel íves magastartásba;
4.	180º-os fordulat, bal láb kilépés lebegőállásba karleengedéssel oldalsó középtartásba;
5.	emelés mérlegállásba (2 sec.);
6.	lábleengedés lebegőállásba, két szökkenő hármaslépés, ereszkedés guggolásba karleengedéssel mélytartásba;
7.	180º-os fordulat, emelkedés állásba, lábtartás csere;
8.	két-három futólépés után homorított leugrás a gerenda mellé harántállásba.

Fiúk:

Talajtorna:

Kh.: alapállás;
1. karlendítéssel előre kilépőálláson át fellendülés futólagos kézállásba, gurulás előre terpeszállásba, magastartás, szabadon választott összekötő elem;
2. emelés fejállásba (2 sec.), ereszkedés guggolótámaszba, ¼ fordulattal emelkedés bal vagy jobb lebegőállásba, cigánykerék balra vagy jobbra terpeszállásba, oldalsó középtartás;
3. ¼ fordulattal balra vagy jobbra emelés karkörzéssel mérlegállásba, oldalsó középtartás (2 sec.), láb leengedés lebegőállásba, 2-3 lépés nekifutással tigrisbukfenc, fejenátfordulás hajlítottállásba;
4. 180º-os fordulattal, 2-3 lépés nekifutással kézenátfordulás előre hajlított állásba;
5. alapállás.

Korlát

Kh.: mellső harántállás;
1.	néhány lépés nekifutással ugrás felkarfüggésbe, lendület előre, lendület hátra, lendület előre felkar-lebegőtámaszba;
2.	billenés terpeszülésbe;
3.	emelés felkarállásba (2 sec.);
4.	átfordulás előre terpeszülésbe, pedzés, lábzárás, lendület hátra lebegőtámaszba;
5.	saslendület előre, lendület hátra lebegőtámaszba;
6.	lendület előre saslandület hátra;
7.	saslendület előre, lendület hátra, kanyarlati leugrás bal vagy jobb harántállásba.

Gyűrű:

Ugrás függésbe;
1.	lendület előre;
2.	lendület hátra;
3.	lendület előre lebegőfüggésbe; 
4.	csípőnyújtással lefüggés (2 sec.);
5.	csípőhajlítással és nyújtással lendület hátra vállátfordulás előre;
6.	lendület hátra, lendület előre leterpesztés hajlított állásba;
7.	alapállás.

Nyújtó:

Kh.:  mellső oldalállás;
1.	ugrás függésbe, lendületvétel, lendület hátra;
2.	lendület előre, billenés lebegőtámaszba;
3.	kelepforgás hátra;
4.	alugrás hátsó oldalállásba.

Gimnasztika: javaslat a 64 ütemű szabadgyakorlatra

1.	gyakorlat
Kiindulóhelyzet: alapállás;
1.	 ütem: bal karlendítés oldalsó középtartáson át magastartásba;
2.	 ütem: jobb karlendítés oldalsó középtartásba;
3.	 ütem: jobb karlendítés magastartásba;
4.	 ütem: karleengedés oldalsó középtartásba;
5.	 ütem: karleengedés mélytartásba karkeresztezéssel;
6.	 ütem: karlendítés oldalsó középtartásba;
7-8. ütem: karkörzés lefelé kétszer.

2.	Gyakorlat
Kiindulóhelyzet: az előző gyakorlat véghelyzete;
1.    ütem: törzshajlítás előre bokaérintéssel;
2.    ütem: karlendítés hátsó rézsútos mélytartásba;
3.    ütem: u.az., mint az 1. ütem.
4.    ütem: kh.
5.    ütem: enyhe törzshajlítás hátra;
6.    ütem: karemelés magastartásba;
7.    ütem: u.az, mint az 5. ütem;
8.    ütem: törzsnyújtás és karleengedés alapállásba.

3.	gyakorlat
Kiindulóhelyzet: az előző gyakorlat véghelyzete;
1.	ütem: bal láblendítés oldalt lebegőállásba karlendítéssel oldalsó középtartásba és bal lábbal kilépés oldalt bal támadóállásba törzshajlítással a jobb lábhoz, bokaérintés;
2.	ütem: törzshajlításban bal lábnyújtással törzsfordítás jobbra, karemelés oldalsó középtartásba;
3.	ütem: bal lábhajlítással bal támadóállásba törzshajlítás a jobb lábhoz, bokaérintés;
4.	ütem: bal láblendítés oldalt jobb lebegőállásba karlendítéssel oldalsó középtartásba, kar és lábleengedés alapállásba;
5-8. ütem: az 1-4 ütem ellenkezőleg.

4.	gyakorlat
Kiindulóhelyzet: az előző gyakorlat véghelyzete;
1-2. ütem: ugrással terpeszállásba és karlendítéssel oldalsó középtartásba törzsdöntés előre 2x;
3.	 ütem: jobb térdhajlítással és jobb karemeléssel magastartásba törzshajlítás balra;
4.	 ütem: a 3. ütem ellenkezőleg;
5.	 ütem: jobb térdhajlítással törzsfordítás balra, bal oldalsó középtartás;
6.	 ütem: az 5. ütem ellenkezőleg;
7.	 ütem: bal térdnyújtás terpeszállásba, jobb karlendítés oldalsó középtartásba;
8.	 ütem: ugrással lábzárás.

5.	gyakorlat
Kiindulóhelyzet: az előző gyakorlat véghelyzete;
1. ütem: bal láblendítéssel előre karlendítés mellső középtartásba;
2. ütem: kh.;
3-4. ütem: az 1-2. ütem ellenkezőleg;
5. ütem: ereszkedés guggolótámaszba;
6. ütem: jobb lábnyújtással és bal láblendítéssel oldalt emelkedés jobb lebegőállásba, bal karlendítés oldalsó középtartáson át magastartásba, jobb karlendítés oldalsó középtartásba;
7. ütem: u.az, mint az 5. ütem;
8. ütem: a 6. ütem ellenkezőleg.

6. gyakorlat
Kiindulóhelyzet: az előző gyakorlat véghelyzete;
1.	ütem: ereszkedés guggolótámaszba;
2.	ütem: ugrás hátra fekvőtámaszba;
3.   ütem: u.az, mint az 1. ütem;
4.   ütem: ugrás terpeszállásba karlendítéssel oldalsó középtartásba;
5.   ütem: bal térdhajlítás és jobb karleengedés mélytartásba;
6.   ütem: az 5. ütem ellenkezőleg;
7.	ütem: jobb térdnyújtással enyhe törzshajlítás hátra, kar oldalsó középtartásban;
8.	ütem: törzsnyújtás.

7. gyakorlat
Kiindulóhelyzet: az előző gyakorlat véghelyzete;
1.	 ütem: 90°-os fordulattal balra ugrás jobb guggolótámaszba, bal lábnyújtással hátra;
2.	 ütem: ugrással lábtartáscsere;
3.	 ütem : u.az., mint a 2. ütem;
4.	 ütem: ugrás kh-be;
5-8. ütem: az 1-4. ütem ellenkezőleg.

8. gyakorlat
Kiindulóhelyzet: az előző gyakorlat véghelyzete;
1-3. ütem: törzsdöntés előre 3x, karemeléssel magastartásba;
4.     ütem: kh.;
5-7. ütem: ugrással guggolóállásba rugózás 3x, kar csipőretartásban;
8.     ütem: karleengedéssel mélytartásba, térdnyújtás alapállásba.

II. A VIZSGA LEÍRÁSA

KÖZÉPSZINTŰ VIZSGA

A vizsga szerkezete

KÖZÉPSZINTŰ ÉRETTSÉGI	
CÉL	KÖVETELMÉNY	ÉRTÉKELÉS	
SZÓBELI VIZSGA	

A felhasználói tudás mérése	
Tétel szerinti összefüggő felelet („A”), és fogalom vagy adat ismerete („B”)	
Időtartam: 15 perc

Pontszám: 50
	
GYAKORLATI VIZSGA	
A tanult sportágak és egyéb pszichomotoros feladatok technikához, ill. eredményhez kötött teljesítményének, illetve cselekvésbiztonságának mérése	
Sportági technikák és önállóan összeállított gyakorlatsorok bemutatása	
Időtartam: egy nap alatt 
kb. 50 perc tiszta 
bemutatási idő
Pontszám: 100	

Szóbeli vizsga

A szóbeli vizsga jellemzői

A felhasználói tudás mérésére "A" és "B" tételsorból húznak a vizsgázók. Az "A" tételek kérdéseire, utasításaira adott esszé típusú feleletek az ismeretek önálló felhasználását, értelmezését, alkalmazását mérik.       
A "B" tételsor a nélkülözhetetlen fogalmi ismeretek megbízhatóságát méri.
A tételsorban testneveléselméleti, testkultúrával kapcsolatos, egészségtani és szervezési kérdéseket, feladatokat tartalmazó kérdések fordulnak elő.

Az „A” tételhez kapcsolódó feladatok típusai az alábbiak lehetnek:
•	önálló tervek, modellek az egészséges életmód megtervezésére,
•	a kerettantervben előírt ismeretek értelmezése és felhasználása a mindennapos egyéni gyakorlat megtervezéséhez;
•	az ismeretek rangsorolása, a kiválasztott gyakorlat (feladat, mozgássor, sportág) speciális szempontok szerinti alkalmazására;
•	saját, eredeti megoldások bemutatása, melyek egy meghatározott cél érdekében komplex módon rendszerezik a vizsgázó ismereteit,
•	értékelő elemzések, amelyekben a vizsgázó a saját véleményét, tudatosan felépített gondolatait bizonyítja az egészségvédelem területén.
A "B" tételhez kapcsolódó feladatok típusai lehetnek:
•	felsorolás (nevek, testnevelés elméleti fogalmak stb.)
•	fogalom meghatározása (egészségtani, testnevelés elméleti stb.)
•	adat felidézése (időpontok, sporteredmények stb.)

Értékelés 

A vizsgázó összteljesítményét a vizsgarészek százalékos arányának összegzésével kapjuk. A középszintű szóbeli vizsgarészben az összpontszám 33,3%-a, tehát 50 pont szerezhető meg. Ezen belül az „A” tétel maximum 40 pontot, a „B” tétel maximum 10 pontot ér. 
A szóbeli vizsga értékelése központi értékelési útmutató segítségével történik, amely rögzíti az egyes vizsgarészekben szerzett pontértékeket.

Gyakorlati vizsga

A gyakorlati vizsga jellemzői

A középszintű gyakorlati vizsgán a teljesítmény mérése, és az adott pszichomotoros sporttevékenység, illetve a sportág technikájára jellemző mozdulatsorok értékelése történik.
A vizsgázók a számukra szervezett versenyszerű tevékenység keretében teljesítik a kapott feladatokat. A vizsga 5 részből áll, amely több különböző sportág mozgásanyagára épül.

A gyakorlati vizsgázás az alábbi feltételekkel folyik:
•	A gyakorlati vizsga kötelező, és kötelezően választható részből és elemekből áll. A vizsgázó előzetesen dönthet a választható testgyakorlati ágak közül, melyet az érettségi vizsgára történő jelentkezéskor kell megjelölnie. A vizsga napján sorsolás dönti el, hogy a tornaszámok közül szekrényugrást, vagy a talajgyakorlatot kell bemutatnia a jelöltnek.
•	A gyakorlati vizsga kötelező részei a következők:
Gimnasztika: kötélmászás, szabad gyakorlat
•	A gyakorlati vizsga kötelezően választható részei és elemei a következők:
Atlétika: futás (60 méter vagy 2000 méter)
	   atlétikai ugrás (távol- vagy magasugrás)
	   atlétikai dobás (kislabda hajítás vagy súlylökés)
Torna: 1 választott tornaszer (lányok: felemáskorlát vagy gerenda vagy ritmikus gimnasztika; fiúk: gyűrű vagy nyújtó vagy korlát)
Testnevelési- és sportjátékok: 1 választott labdajáték (kézi- vagy kosár- vagy röplabda vagy labdarúgás) 
Úszás vagy küzdősport

A gyakorlati vizsga lebonyolítása

•	A vizsga helyszínén a szervezőknek kell biztosítani a szükséges felszereléseket, de a vizsgázók előre bemutatott saját sportszereiket is használhatják.
•	A vizsgázók részére a gyakorlati vizsga megkezdése előtt 30 perc általános bemelegítésre szolgáló időt, illetve a sportág váltásnál a speciális bemelegítésre 10-15 percet biztosítani kell.
•	A vizsgázót a vizsga során a saját testnevelő tanára segíti, biztosítja.
•	A vizsgázás javasolt sorrendje a fizikai igénybevétel és a teremigény szempontját figyelembe véve a következő: 
	gimnasztikai gyakorlat
mászás-függeszkedés
	torna
	küzdősport, önvédelem
	labdajáték
	atlétika
	úszás
(Az uszodai lehetőség függvényében az úszás elválasztható térben és időben egyaránt)

Értékelés 

A vizsgázó összteljesítményét a vizsgarészek százalékos arányának összességével kapjuk. A középszintű gyakorlati vizsgarészekben az összpontszám 66,6%-a, tehát 100 pont szerezhető meg.
Ezen belül: 

Gimnasztika, mászás-függeszkedés			maximum  10 pont
Torna							maximum  20 pont 
Atlétika						maximum  30 pont
Labdajáték						maximum  30 pont
Úszás vagy küzdősport				maximum  10 pont

A gyakorlati vizsga értékelését részletes központi értékelési útmutató segíti, mely rögzíti az egyes vizsgarészekben nyújtott teljesítményekért megítélhető pontértékeket.

Emelt szintű vizsga

A vizsga szerkezete

EMELT SZINTŰ ÉRETTSÉGI	
CÉL	KÖVETELMÉNY	ÉRTÉKELÉS	
SZÓBELI VIZSGA	
Befogadói és felhasználói ismeretek mérése	Tétel szerinti
összefüggő felelet	Időtartam: 20 perc

Pontszám: 50 pont	
GYAKORLATI VIZSGA	
Testi képességek, mozgáskészségek eredményhez kötött teljesítményének mérése	Az iskolában tanult testgyakorlati ágakból kötelezően előírt gyakorlatok és technikák teljesítményre törekvő bemutatása	Időtartam: 1,5 nap alatt
kb. 240 perc

Pontszám: 100 pont	

Szóbeli vizsga

A szóbeli vizsga jellemzői

A vizsgázók „A” és ”B” tételsorból húznak egy-egy tételt. Az „A” tételrész a testkultúra területét átfogóan érintő témát jelöl meg, és a kapcsolódó feladat leíró, elemző, összehasonlító, értékelő jellegű lehet. 
A kérdés sporttörténeti, sportpedagógiai, fejlődés lélektani, testgyakorlatokkal és az egészséges életmóddal kapcsolatos témákat tartalmazhat.
A „B” tételrész a sport területéről konkrét fogalmakra, tényekre, nevekre, eredményekre kérdez rá. A "B" tételsor a nélkülözhetetlen fogalmi ismeretek megbízhatóságát méri.

Az „A” tételhez kapcsolódó feladatok típusai az alábbiak lehetnek:
•	önálló tervek, modellek az egészséges életmód megtervezésére,
•	a kerettantervben előírt ismeretek értelmezése és felhasználása a mindennapos egyéni gyakorlat megtervezéséhez;
•	az ismeretek rangsorolása, a kiválasztott gyakorlat (feladat, mozgássor, sportág) speciális szempontok szerinti alkalmazására;
•	saját, eredeti megoldások bemutatása, melyek egy meghatározott cél érdekében komplex módon rendszerezik a vizsgázó ismereteit,
•	értékelő elemzések, amelyekben a vizsgázó a saját véleményét, tudatosan felépített gondolatait bizonyítja az egészségvédelem területén.

A "B" tételhez kapcsolódó feladatok típusai lehetnek:
•	felsorolás (nevek, testnevelés elméleti fogalmak stb.)
•	fogalom meghatározása (egészségtani, testnevelés elméleti stb.)
•	adat felidézése (időpontok, sporteredmények stb.)

Értékelés 

A vizsgázó összteljesítményét a vizsgarészek százalékos arányának összegzésével kapjuk. A középszintű szóbeli vizsgarészben az összpontszám 33,3%-a, tehát 50 pont szerezhető meg. Ezen belül az „A” tétel maximum 40 pontot, a „B” tétel maximum 10 pontot ér. 
A szóbeli vizsga értékelése központi értékelési útmutató segítségével történik, amely rögzíti az egyes vizsgarészekben szerzett pontértékeket.

Gyakorlati vizsga

A gyakorlati vizsga jellemzői

Az emelt szintű gyakorlati vizsgán a teljesítmény mérése, és az adott pszichomotoros sporttevékenység, illetve a sportág technikájára jellemző mozdulatsorok értékelése történik.
A vizsgázók a számukra szervezett versenyszerű tevékenység keretében teljesítik a kapott feladatokat. A vizsga 6 részből áll, amely több különböző sportág mozgásanyagára épül. Mindenkinek kötelező a gimnasztika, a torna, az atlétika, az úszás, két sportjáték és a küzdősport bemutatása.

A gyakorlati vizsgázás az alábbi feltételekkel folyik:
•	A gyakorlati vizsga kötelező részeinek vannak választható elemei. 
•	A gyakorlati vizsga kötelező részei a következők, a választható elemekkel együtt:
Gimnasztika: kötélmászás, szabad gyakorlat
Atlétika: futás (60 és 2000 méter)
	   atlétikai ugrás (1 választható ugrószám)
	   atlétikai dobás (1 választható dobószám)
Torna: 3 tornaszer (2 kötelező és 1 választható szer)
Úszás: 3 úszásnem (választható)
Küzdősport
Testnevelési- és sportjátékok: 2 labdajáték (választható) 

A gyakorlati vizsga lebonyolítása

•	Javasolt lebonyolítási sorrend:
1. nap   atlétika,  küzdősport, sportjátékok
2. nap   gimnasztika, mászás-függeszkedés, torna, úszás
•	A vizsga helyszínén a szervezőknek kell biztosítani a szükséges felszereléseket, de a vizsgázók előre bemutatott saját sportszereiket is használhatják.
•	A vizsgázók részére a gyakorlati vizsga megkezdése előtt 30 perc általános bemelegítésre szolgáló időt, illetve a sportág váltásnál a speciális bemelegítésre 10-15 percet biztosítani kell.
•	A vizsgázó részére biztosítani kell a szükséges segítségadást, biztosítást.

A vizsga részeinek részletes leírása:

Gimnasztika: Létesítmény és felszerelés szükséglet: tornaterem, 5 méteres mászókötél.
Gyakorlati anyag: 64 ütemű gimnasztika gyakorlat végrehajtása. Mászás illetve függeszkedés időre.
A gyakorlat értékét a pontos, hibátlan végrehajtás emeli. A mászás értékelése időeredmény alapján történik.

Atlétika: Létesítmény és felszerelés szükséglet: 400 m-es futópálya, dobókör, távolugró gödör, szivacsos magasugró hely, sportszerek
Gyakorlati anyag: 60 m-es síkfutás, 2000 m-es síkfutás, 1 választható dobószám (kislabdahajítás, súlylökés, gerelyhajítás, diszkoszvetés), 1 választható ugrószám (távol- vagy magasugrás) technikailag elfogadott, teljesítménnyel értékelt bemutatása.

Úszás: Létesítmény szükséglet: 25 m-es úszómedence
Gyakorlati anyag: 50 méter úszás választott úszásnemben, két másik úszásnemben 25 méter leúszása szabályos rajttal és fordulókkal. Vízből mentés előgyakorlata, azaz az uszoda faltól 10 méterre a medence alján elhelyezett tárgy felhozása a víz alól. Az elérhető pontszámot az alkalmazott úszásnemek technikai végrehajtása és az időeredmény befolyásolja.

Torna: Létesítmény szükséglet: tornaszerekkel felszerelt terem
Gyakorlati anyag: lányoknál 3 tornaszeren az előírt gyakorlat bemutatása kötelező. (A talajgyakorlat és a szekrényugrás bemutatása kötelező, a gerenda, a felemáskorlát és a ritmikus gimnasztika közül az egyik választható).
Ritmikus gimnasztika választása esetén az önállóan készített koreográfia bemutatása.
Az értékelés a ritmikus gimnasztika szabályai szerint történik.

A fiúknál 3 tornaszeren az előírt gyakorlat bemutatása kötelező. (A talajgyakorlat és a lóugrás bemutatása kötelező, választhat az érettségiző a korlát, a nyújtó és a gyűrű közül) 
Az értékelés a torna elfogadott szabályai szerint történik.

Sportjátékok: Létesítmény és szer szükséglet: kézilabdapálya méretű tornaterem, kosárpalánk, kézilabda kapu, labdák, bóják
Gyakorlati anyag: Az érettségiző két sportág előírt gyakorlati anyagának bemutatását választja. Választható sportágak: kézilabda, kosárlabda, labdarúgás, röplabda.
Az értékelést a technikai végrehajtás és az eredményesség befolyásolja.

Küzdősportok: létesítményszükséglet: tornaterem birkózó szőnyeggel
Gyakorlati anyag: a kötelező gyakorlat bemutatása (A gyakorlatot hasonló testsúlyú társ segítségével kell bemutatni.)
Az értékelést a technikai végrehajtás és az eredményesség befolyásolja.

Értékelés

A vizsgázó összteljesítményét a vizsgarészek százalékos arányának összességével kapjuk. Az emelt szintű gyakorlati vizsgarészben az összpontszám 66,6%-a, tehát 100 pont szerezhető meg. 

Gimnasztika					10 pont
Torna						20 pont
Atlétika					25 pont
Úszás					            10 pont
Sportjátékok					25 pont 
Küzdősport	 				10 pont
					          100 pont

A gyakorlati vizsga értékelését részletes központi értékelési útmutató segíti, mely rögzíti az egyes vizsgarészekben szerzett pontok vizsgaponttá történő átalakítását is.